Í kvöld var dregið til 4. umferðar FA bikarsins . Liverpool fær útileik en ekki er ljóst gegn hverjum . Liverpool mætir sem sagt annað hvort Bristol City eða Shrewsbury Town . Þau lið skildu jöfn 1 : 1 í Bristol í 3. umferð um helgina og þurfa að spila aftur . Bristol er í næst efstu deild en Shrewsbury í þeirri þriðju . Það verður erfitt að spila þennan útileik hvar sem hann verður en ungliðar Liverpool sýndu það um helgina gegn Everton að þeir eru til alls líklegir . Vonandi kemst Liverpool eitthvað áleiðis í FA bikarnum á þessari leiktíð en liðið hefur fallið úr leik alltof snemma síðustu árin og ekki unnið keppnina frá því 2006 .